CELEX: 62010TN0161
Language: sk
Date: 2010-04-08 00:00:00
Title: Vec T-161/10: Žaloba podaná 8. apríla 2010 — Longevity Health Products/ÚHVT — Tecnifar (E-PLEX)

5.6.2010   
            
            
               SK
            
            
               Úradný vestník Európskej únie
            
            
               C 148/47
            
         Žaloba podaná 8. apríla 2010 — Longevity Health Products/ÚHVT — Tecnifar (E-PLEX)
   (Vec T-161/10)
   2010/C 148/77
   Jazyk žaloby: angličtina
   
      Účastníci konania
   
   
      Žalobca: Longevity Health Products, Inc. (Nassau, Bahamy) (v zastúpení: J. Korab, advokát)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Tecnifar — Industria Tecnica Farmaceutica, SA (Lisabon, Portugalsko)
   
      Návrhy žalobcu
   
   
               —
            
            
               vyhlásiť žalobu za prípustnú,
            
         
               —
            
            
               zrušiť rozhodnutie štvrtého odvolacieho senátu Úradu pre harmonizáciu vnútorného trhu (ochranné známky a vzory) z 5. februára 2010 vo veci R 662/2009-4 a zamietnuť námietku podanú ďalším účastníkom konania pred odvolacím senátom v rozsahu, v akom sa týka farmaceutických a veterinárnych prípravkov, okrem liekov na liečbu chorôb týkajúcich sa centrálnej nervovej sústavy, a
            
         
               —
            
            
               zaviazať žalovaného na náhradu trov konania.
            
         
      Žalobné dôvody a hlavné tvrdenia
   
   
      Prihlasovateľ ochrannej známky Spoločenstva: žalobca.
   
      Prihlasovaná ochranná známka Spoločenstva: slovná ochranná známka „E-PLEX“ pre tovary a služby zaradené do tried 3, 5 a 35.
   
      Majiteľ ochrannej známky alebo označenia, ktoré je základom námietky: ďalší účastník konania pred odvolacím senátom.
   
      Ochranná známka alebo označenie, ktoré je základom námietky: prihláška portugalskej slovnej ochrannej známky „EPILEX“ pre tovary zaradené do triedy 5.
   
      Rozhodnutie námietkového oddelenia: čiastočné vyhovenie námietke.
   
      Rozhodnutie odvolacieho senátu: čiastočné zamietnutie odvolania.
   
      Dôvody žaloby: porušenie článku 8 ods. 1 písm. b) nariadenia (ES) Rady č. 207/2009 z 26. februára 2009 tým, že odvolací senát dospel k nesprávnemu záveru o existencii pravdepodobnosti zámeny medzi dotknutými ochrannými známkami.